# Boly

### A Wikipédiából, a szabad lexikonból.

  Amennyiben a Baranya megyei várost keresed, kattints a Bóly névre.

Boly (más néven Zemplénboly, szlovákul Boľ) község Szlovákiában a Kassai kerület Tőketerebesi járásában. 2001-ben 730 lakosából 629 magyar és 87 szlovák volt.

## [szerkesztés] Fekvése

Királyhelmectől 6 km-re északra, a Latorca régi árterében fekszik.

## [szerkesztés] Története

A régészeti leletek tanúsága szerint a község területe már a kőkorban is lakott volt, az itt élő nép a nyírség-zétényi kultúrához tartozott. A mai települést 1221-ben Bol néven említik először. 1332-ben már állt román stílusú temploma, melyet a pápai tizedjegyzék említ. 1337-ben már mai magyar Boly nevén szerepel. A 14. században a Bolyi család elszegényedett ágának birtoka. A 15.–16. században gyakran változtak birtokosai. 1419-ben Cseke György és Imreghi András birtoka. 1439-ben az Újfalussyak, 1443-ban a Csebyek, 1475-ben a Nagyok, 1487-ben a Széchyek a tulajdonosok. 1528-ban a Taróczyak, 1548-ban a Némethyek, 1559-ben a Bejczyek, 1561-ben az Aytayak birtoka. 1557-ben 8 portát számláltak a faluban, ebből 3 zsellérház volt. 1598-ban a Rákócziak is birtokosok lettek a településen. A 17. század végén Barkóczy Ferenc és Klobusiczky Ferenc birtoka. Ezidőtájt sokat szenvedett a kuruc harcok miatt. 1715-ben 10 lakott és 9 lakatlan ház állt a településen. A 18. század folyamán szlovák és ruszin lakosság települt a részben kipusztult lakosok helyére. 1787-ben 48 házában 30, 1828-ban 63 házban 483 lakos élt. A 18.–19. században a Klobusiczky grófi család a falu birtokosa, míg a 20. század elején részben a Szirmayaké lett. 1910-ben 728, túlnyomórészt magyar lakosa volt. 1920-ig Zemplén vármegye Bodrogközi járásához tartozott.

## [szerkesztés] Nevezetességei

- Szent Miklós tiszteletére szentelt római katolikus temploma eredetileg a 13. század második felében épült. A reformáció idején a reformátusoké lett és csak [[1733] körül kapták vissza. Mai formájában 1828-ban építették át.
- Református temploma 1968 és 1971 között épült.

## [szerkesztés] Külső hivatkozások

- Hivatalos oldal
- Községinfó
- Boly Szlovákia térképén

A lap eredeti címe "http://hu.wikipedia.org../../../b/o/l/Boly.html"

Kategória: Szlovákia települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Slovenčina